Logo RZSDV
Sídlo na Nevädzovej 5 v Bratislave
**Rada zamestnávateľov pre systém duálneho vzdelávania** (skr. **RZ SDV** alebo **RZSDV**) je organizáciou koordinujúcou postup pri výkone pôsobnosti stavovských organizácií a profesijných organizácií v systéme duálneho vzdelávania a príprave na povolanie. Rada zamestnávateľov pre systém duálneho vzdelávania bola vytvorená pod gesciou zamestnávateľov na základe reformy odborného vzdelávania a zákona č. 61/2015 Z. z. o odbornom vzdelávaní a príprave (OVP).

Členské organizácie
-------------------

Členskými organizáciami sú profesijné a stavovské organizácie:

* Asociácia zamestnávateľských zväzov a združení SR – AZZZ SR
* Asociácia priemyselných zväzov – APZ
* Republiková únia zamestnávateľov – RÚZ
* Slovenská obchodná a priemyselná komora – SOPK
* Slovenská poľnohospodárska a potravinárska komora – SPPK
* Slovenská živnostenská komora – SŽK
* Slovenská lesnícka komora – SLsK
* Slovenská banská komora – SBK

Členovia rady a predseda
------------------------

Členské organizácie majú v rade zamestnávateľov pre systém duálneho vzdelávania svojich nominantov a rade predsedá jej predseda, ktorý je volený všetkými členmi rady prostredníctvom verejného hlasovania.

Predsedovia RZ SDV od jej vzniku:

* Andrej Hutta (apríl 2018 – súčasnosť)Andrej Hutta (apríl 2018 – súčasnosť)
* Adrián Ďurček (november 2017 – apríl 2018)Adrián Ďurček (november 2017 – apríl 2018)
* Jaroslav Holeček (január 2016 – november 2017)Jaroslav Holeček (január 2016 – november 2017)

Nominanti v RZ SDV podľa príslušnosti k profesijným a stavovským organizáciám:

* Asociácia zamestnávateľských zväzov a združení SR – AZZZ SR (3 nominanti)
* Asociácia priemyselných zväzov – APZ (2 nominanti)
* Republiková únia zamestnávateľov – RÚZ (3 nominanti)
* Slovenská obchodná a priemyselná komora – SOPK (2 nominanti)
* Slovenská poľnohospodárska a potravinárska komora – SPPK ( 2 nominanti)
* Slovenská živnostenská komora – SŽK (2 nominanti)
* Slovenská lesnícka komora – SLsK (1 nominant)
* Slovenská banská komora – SBK (1 nominant)

Tajomník a zapisovateľ RZ SDV:

* rada má stáleho tajomníka
* rada má stáleho zapisovateľa

Cieľ
----

Cieľom RZ SDV je spojenie reprezentatívnych stavovských a profesijných organizácií za účelom jednotného pôsobenia a zastupovania záujmov zamestnávateľov v oblasti odborného vzdelávania a prípravy na povolanie na celoštátnej a regionálnej úrovni, ktorého dôsledkom bude zabezpečenie funkčného systému odborného vzdelávania smerujúceho k príprave na povolanie podľa potrieb trhu práce.

Princíp
-------

Princípmi pre fungovanie RZ SDV sú reprezentatívnosť a jednotnosť v zastupovaní záujmov zamestnávateľov, pretože RZ SDV má ambíciu zastupovať všetkých zamestnávateľov. Otvorenosť pre spoluprácu so všetkými partnermi na odbornej úrovni. Odbornosť a koncepčný prístup pri zapájaní odborníkov. Spoločenská zodpovednosť pri zabezpečení konkurencieschopnosti Slovenska a budúceho vývoja slovenskej ekonomiky. Apolitickosť, pretože vzdelávanie musí byť apolitické a tvorené systémami nad rámec jedného volebného obdobia pre celé generácie.

Aktivity
--------

Najvýznamnejším cieľom aktivít Rady pre systém duálneho vzdelávania je facilitovať prepájanie škôl ako inštitúcií reprezentujúcich oblasť vzdelávania a odbornej výchovy s zamestnávateľmi a priemyslom, ktorí sú priamo závislí od kvality školského systému. Toto je v praxi presadzované častými návštevami zástupcov RZSDV na odborných školách, ktoré sa snažia presvedčiť o výhodách duálneho vzdelávania, kvalite tohto modelu odborného vzdelávania a výhodách, ktoré so sebou prináša prepojenie zamestnávateľa a školy.

  

Významnými aktivitami členov RZ SDV je účasť na odborných diskusných a pracovných fórach. Zber dát a skúseností priamo od konkrétnych zamestnávateľov umožňuje systém flexibilnejší a robiť ho viac atraktívny pre žiakov aj zamestnávateľov.
 

  

* Zástupcovia RZSDV počas návštevy SOŠ v TrebišoveZástupcovia RZSDV počas návštevy SOŠ v Trebišove
* Zástupcovia RZSDV počas návštevy Centra excelentosti pre vodárenské profesie pri SOŠ v TrebišoveZástupcovia RZSDV počas návštevy Centra excelentosti pre vodárenské profesie pri SOŠ v Trebišove
* Predseda RZ SDV počas diskusného fóra na konferencii Slovakia Tech 2019 v KošiciachPredseda RZ SDV počas diskusného fóra na konferencii Slovakia Tech 2019 v Košiciach

Referencie
----------

1. ↑   *Zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov* [online]. Bratislava: Ministerstvo spravodlivosti SR, 2015-03-12, [cit. 2019-05-24]. Dostupné online.
2. ↑  SITA. Do systému duálneho vzdelávania sa musí do roku 2020 zapojiť 12 000 žiakov, inak je ohrozená konkurencieschopnosť našej ekonomiky.. *WebNoviny.sk* (Bratislava: iSITA), 2017-11-09. Dostupné online [cit. 2019-05-24].
3. ↑   *Výber a príprava talentov už v pätnástich rokoch – APZ* [online]. [Cit. 2019-05-21]. Dostupné online.
4. ↑   *Duálne vzdelávanie – AZZZ* [online]. www.azzz.sk, [cit. 2019-05-21]. Dostupné online.
5. ↑
6. ↑
7. ↑
8. ↑
9. ↑

Externé odkazy
--------------

* Oficiálna stránka

Súradnice: 48°09′11″S 17°09′46″V﻿ / ﻿48,153106°S 17,16288°V﻿ / 48.153106; 17.16288